钦定古今图书集成/明伦汇编/官常典/第735卷 > 张仲贤 关敏
## 钦定古今图书集成/明伦汇编/官常典/第735卷 > 张仲贤 关敏

按《南海县志》：“仲贤，南海人。少刚果，涉猎书史，见义勇
为。洪武初，同关敏破龙潭贼。敏死，仲贤力战获免。十
四年，东莞湛莱贼曹真聚众构逆，朝廷遣南雄侯赵
庸总兵往讨，命仲贤率民兵先为向导。仲贤驾舟，设
机先进，夺其港口，摧贼前锋。由是官军战舰乘潮继
至，贼众大溃。庸爱其勇，复遣率众援东莞。舟经海口”，
贼惮之，悉众来攻，力战不支，死之。贼为仲贤杀者亦
数百人。贼平后，庸嘉叹其忠，祭之。